徐先第

徐先第（），號敬菴，四川順慶府廣安州大竹縣人，清朝政治人物。

 生平 
徐先第是康熙二十二年（1683年）癸亥補行辛酉科四川鄉試第十四名舉人，康熙二十四年（1685年）乙丑科三甲第一百十六名進士。其人性情剛正孝友，不樂仕宦，惟以詩文自娛，鄉族敬重，稱其應入祀鄉賢祠（乾隆）《大竹縣志》卷九：「徐先第，康熙乙丑進士，剛正孝友，惟以詩文自娛，鄉族咸稱其崇祀鄉賢。」。其為諸生時，父徐文頤前往江南尋求出仕，值吳三桂叛亂，道路阻隔。徐先第蓄髮易服，由間道出險，隻身前往尋父，至漢陽府時遇大風覆舟，同行者皆溺，獨其「若有物負之出」，得免於難，時人以為孝感所致（嘉慶）《四川通志》卷一百六十二人物志二十：「徐先第，大竹人，為諸生時，父探官江南，吳逆擾蜀，為兵燹所隔，先第日夜流涕，孑身往迎，至漢陽，舟覆，舟中人無有存者，獨先第如有物負之出，得不死，人以為孝感。」亦見《蜀龜鑒》卷六。。

 家族 
 曾祖：徐萬璧，嘉靖二年（1523年）癸未科進士，陝西按察司僉事《康熙二十四年乙丑科進士履歷便覽》：「曾祖崇梧，登嘉靖癸未進士，授陝西潼關道。」。
 祖父：徐炬，歲貢生《康熙二十四年乙丑科進士履歷便覽》：「祖炬，歲貢生。」。
 父：徐文頤，庠生《康熙二十四年乙丑科進士履歷便覽》：「父文頤，庠生。」。

 註釋 

X
Category:大竹人